INTERACT 2014 – 2020 - všeobecne

Program INTERACT bude v programovom období 2014 – 2020 poskytovať podporu pri účinnejšej a efektívnejšej realizácii programov EÚS. Program bude zameraný hlavne na zdieľanie riadenia a expertízu v oblasti kontroly, podporu inovačných prístupov v oblasti spolupráce, a podporu tematických väzieb a dosahovanie úspešnej spolupráce. V rámci programu bol identifikovaný iba cieľ posilňovanie inštitucionálnych kapacít a efektivity verejnej správy, ktorý bol zvolený pre oblasť podpory. Program INTERACT bude aj naďalej pokračovať v hľadaní možností spolupráce a zameria sa na metodologické a inovatívne aspekty.

Program bol vytvorený špeciálne za účelom pomoci programom v rámci prioritného cieľa Európskej územnej spolupráce (napríklad [INTERREG](http://www.mediacoeli.sk/index.php?detail=331) a jeho podprogramy, URBACT). INTERACT funguje od a jeho cieľom je praktická podpora, tréningy, poradenstvo pre riadiace orgány jednotlivých programov územnej spolupráce v EÚ.

V rámci INTERACT sa uskutočňuje aj pravidelné tematické sieťovanie jednotlivých aktérov na základe spoločných tém a záujmov.

Na pracovníkov programu je možné sa obrátiť s otázkami v nasledujúcich oblastiach:

- riadenie programov

- komunikácia

- finančný manažment

- vedomostný manažment

Pod program tiež spadajú aj program externej spolupráce medzi EÚ a tretími štátmi:

- IPA – CBC – spolupráca členských štátov EÚ a kandidátskych alebo potenciálnych kandidátskych krajín, financovaná cez nástroj predvstupovej pomoci (IPA)

- ENPI –CBC – programy spolupráce medzi členskými štátmi EÚ a ich susedmi – nie členmi EÚ, financované z Nástroja európskeho susedstva a partnerstva (ENPI).

Program tiež poskytuje odbornú pomoc pre jednotlivé makro-regionálne stratégie:

- EU stratégia pre region Baltického mora (EUSBSR)

- EU stratégia pre Dunajský region (EUSDR)

- EU stratégia pre Adriaticko-iónsky region (EUSAIR)

Cieľové skupiny:

- riadiace orgány, spoločné technické sekretariáty programov, monitorovacie komisie, národné kontaktné osoby, kontrolóri prvej úrovne, certifikačné orgány, orgány auditu

Pobočky a sídlo:

Hlavné sídlo programu je Bratislavský samosprávny kraj kde je zriadený secretariat programu. Program má pobočky vo Fínsku, Španielsku, Dánsku a Rakúsku.

****Financovanie:****

**Program v období 2007 – 2013 hospodáril s rozpočtom 40 mil. EUR, pričom 85% bolo financované zo zdrojov EÚ, zvyšok financovali členské štáty EÚ, Nórsko a Švajčiarsko**

verejne sprístupnené dielo MEDIA COELI ® podmienky: [www.mediacoeli.sk](http://www.mediacoeli.sk/detail-29-mediacoeli_Licen%C4%8Dn%C3%A1_dohoda_na_verejne_spr%C3%ADstupnen%C3%A9_diela_MEDIA_COELI_%C2%AE.html)

Váš konzultant: